Verskeie skote is in die laaste paar nagte in die gebied afgevuur, en op 4 Julie het twee broers ’n man geskiet in ’n parkie waar kinders speel.
Die huishulp (sowat 50) leef in angs. Sy is ongetroud en hou na-skools ’n oog oor ’n aantal hoërskoolkinders van die omgewing. Sy weier om snags haar huis te verlaat en vrees ook as sy soggens om 06:30 op straat moet gaan om ’n huurmotor te haal.
’n Ander vroulike inwoner van Kruisfontein was baie versigtig om vrae te beantwoord. Sy was ontwykend oor navrae oor skieters se identiteit en tyd van die skietery, maar het wel gesê dat dit die afgelope tyd baie toegeneem het. Sy was verder net bereid om te noem dat die voorvalle by die SAPS aangemeld is en dat hulle deesdae snags die gebied patrolleer.